Държавен вестник, бр. 5, 2017 г., стр. 81

БРОЙ  5	
Д Ъ Р Ж А В Е Н  В Е С Т Н И К 	
СТР.  81  
ПОСТАНОВЛЕНИЕ № 5 
ОТ 12 ЯНУАРИ 2017 Г.
за закриване на Дома за медико-социални 
грижи за деца „Света София“ – София
МИНИСТЕРСКИЯТ СЪВЕТ
П О С Т А Н О В И :
Чл. 1. Закрива Дома за медико-социални 
грижи за деца „Света София“ – София, счи-
тано от 1 февруари 2017 г.
Чл. 2. Министърът на здравеопазването 
да определи състава на ликвидационната 
комисия и да сключи договор с членовете є 
до 15 февруари 2017 г.
Чл. 3. Ликвидационната комисия по чл. 2 
да извърши всички действия по ликвидация на 
лечебното заведение по чл. 1 до 31 юли 2017 г.
Чл. 4. Трудовите правоотношения на рабо-
тещите в лечебното заведение по чл. 1 да се 
уредят съгласно чл. 328, ал. 1, т. 1 от Кодекса 
на труда.
Чл. 5. (1) Разходите за ликвидацията на 
лечебното заведение по чл. 1, включително 
за обезщетенията по Кодекса на труда, да се 
изплатят от бюджета на Министерството на 
здравеопазването.
(2) Активите, пасивите, както и другите 
права и задължения на закрития Дом за 
медико-социални грижи за деца „Света Со-
фия“ – София, да се поемат от Министерството 
на здравеопазването.
(3) Документите от архива на закритото 
лечебно заведение по чл. 1 с изключение на 
документите, предадени от ликвидационната 
комисия по чл. 2 на съответните регионален 
държавен архив и териториално поделение 
на Националния осигурителен институт, да 
се предадат за съхранение до изтичането на 
определените им за това срокове на съответ-
ната регионална здравна инспекция.
Заключителни разпоредби
§ 1. Постановлението се приема на осно-
вание чл. 52, ал. 1 от Закона за лечебните 
заведения и чл. 3, ал. 1 от Наредбата за 
условията и реда за ликвидация на лечеб-
ните заведения по чл. 5, ал. 1 от Закона за 
лечебните заведения, приета с Постановление 
№ 28 на Министерския съвет от 2000 г. (обн., 
ДВ, бр. 20 от 2000 г.; изм. и доп., бр. 16 от 
2001 г., бр. 96 от 2005 г., бр. 84 от 2007 г. и 
бр. 44 от 2013 г.).
§ 2. Постановлението влиза в сила от деня 
на обнародването му в „Държавен вестник“.
Министър-председател:  
Бойко Борисов
За главен секретар на Министерския съвет:  
Веселин Даков
301
ПОСТАНОВЛЕНИЕ № 6 
ОТ 12 ЯНУАРИ 2017 Г.
за одобряване на допълнителни разходи по 
бюджета на Министерството на регионалното 
развитие и благоустройството за 2017 г. за 
авансово финансиране на доизграждането на 
автомагистрала „Хемус“
МИНИСТЕРСКИЯТ СЪВЕТ
П О С Т А Н О В И :
Чл. 1. Одобрява допълнителни разходи 
по бюджета на Министерството на регио-
налното развитие и благоустройството за 
2017 г. в размер до 22 880 400 лв. за авансово 
финансиране на доизграждането на автома-
гистрала „Хемус“.
Чл. 2. Разходите по чл. 1 да се осигурят 
за сметка на преструктуриране на разходи 
и/или трансфери по централния бюджет  
за 2017 г.
Чл. 3. (1) Със сумата по чл. 1 да се увели-
чат разходите по „Политика за поддържане, 
модернизация и изграждане на техническата 
инфраструктура, свързана с подобряване на 
транспортната достъпност и интегрираното 
управление на водните ресурси и геозащи-
та“, бюджетна програма „Рехабилитация и 
изграждане на пътна инфраструктура“, по 
бюджета на Министерството на регионалното 
развитие и благоустройството за 2017 г.
(2) Със сумата по чл. 1 да се увеличат 
показателите по чл. 22, ал. 3 от Закона за 
държавния бюджет на Република България 
за 2017 г.
Чл. 4. Министърът на регионалното 
развитие и благоустройството да извърши 
съответните промени по бюджета на Ми-
нистерството на регионалното развитие и 
благоустройството за 2017 г. и да уведоми 
министъра на финансите.
Чл. 5. Министърът на финансите да из-
върши произтичащите от  чл. 1 промени по 
централния бюджет за 2017 г.
Заключителни разпоредби
§ 1. Постановлението се приема на осно-
вание чл. 109, ал. 3 от Закона за публичните 
финанси.
§ 2. Изпълнението на постановлението 
се възлага на министъра на регионалното 
развитие и благоустройството. 
§ 3. Постановлението влиза в сила от деня 
на обнародването му в „Държавен вестник“.
Министър-председател:  
Бойко Борисов
За главен секретар на Министерския съвет:  
Веселин Даков
302